Andrey Morozov

Andrey Petrovich Morozov (1979-yil 24-aprelda Gomel viloyatining Usoxskaya Buda qishlogʻida tugʻilgan) – belaruslik futbol murabbiyi va sobiq futbolchi. Futbolchilik faoliyati davomida qanot yarim himoyachisi pozitsiyasida oʻynagan.

 Futbolchilik faoliyati 

Andrey faoliyatini 1995-yilda Belarus ikkinchi ligasining „ZLIN“ (Gomel) klubida boshlagan. 1996-yilgi mavsumda oliy liga ishtirokchisi boʻlgan „Vedrich“ jamoasiga oʻtgan. Mavsum davomida 19 ta oʻyin oʻtkazgan, ammo jamoa mavsum oxirida oliy ligadan tushib ketgan. 1997-yilgi mavsum avvalida ZLIN jamoasiga qaytgan va keyingi toʻrt mavsumni ikkinchi va birinchi ligalarda oʻtkazgan.

2001-yilda „Gomel“ klubiga oʻtgan va vaqt oʻtishi bilan asosiy tarkib futbolchisiga aylangan. 2002-yilda oʻz klubi bilan Belarus kubogida gʻolib chiqqan, 2003-yilda mamlakat chempioni boʻlgan. UEFA kubogi oʻyinlarida ishtirok etgan.

2004-yil boshida Ukrainaning „Krivbass“ jamoasiga oʻtgan. Bir yarim mavsum davomida u Ukraina Premyer-ligasida 35 ta oʻyin oʻtkazdi va 3 ta gol urdi. 2005-06-yilgi mavsumning kuzgi qismida ham „Krivbass“ tarkibida boshlagan, ammo hech qachon maydonga tushmagan.

2006-yilda u oʻz vataniga qaytib, „Lokomotiv“ (Vitebsk) va „Darida“ klublarida, 2008-yilda esa Mahiljouning „Savit“ jamoasida oʻynagan. 2009-yilda u „DSK-Gomel“ga oʻtgan. DSK-Gomel jamoasi bilan ikki marta birinchi liganing bronza medali sovrindori (2009, 2010) boʻlgan va 2009/10-yilgi Belarus kubogida yarim finalga chiqqan. 2011-yilning bahorida u birinchi ligada „Granit“ (Mikashevichi), kuzda yana „DSK-Gomel“ jamoasida oʻynagan.

Keyinchalik u Rossiyaning havaskorlar chempionatida „Zarya“ (Starodub) jamoasida oʻynagan. 2016-yilda Gomeljeddortrans uchun birinchi ligada bir nechta oʻyin oʻtkazib, professional futbolga qaytgan. Temiryoʻlchilar oʻrtasida jahon chempioni (2015)Sbornaya Belarusi stala pobeditelem futbolnogo chempionata USIC v Sochi. Shuningdek, faoliyatining soʻnggi yillarida u BCH Gomel futzal klubida oʻynagan.

Belarus oliy ligasida jami 140 ta oʻyin oʻtkazib, 15 ta gol urgan. Birinchi ligada esa 150 dan ortiq oʻyinda ishtirok etgan.

 Murabbiylik faoliyati 

„Gomel“da yoshlar jamoalari murabbiyi boʻlib ishlagan. 2023-yilda Gomelning „Lokomotiv“ klubi murabbiylar shtabiga bosh murabbiy yordamchisi sifatida qoʻshilggan. 2023-yil avgust oyida u Gomelning „Lokomotiv“ klubi bosh murabbiyi vazifasini bajaruvchi boʻlgan.

 Yutuqlar 
 Belarus chempioni: 2003-yil
 Belarus kubogi sohibi: 2001/02

 

 
 Andrey Morozov
 Andrey Morozov
 
 

Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha futzalchilar
Turkum:Alifbo boʻyicha futbol murabbiylari
Turkum:Belaruslik erkak futbolchilar
Turkum:Erkak futbol yarim himoyachilari
Turkum:FC ZLiN Gomel futbolchilari
Turkum:FC Rechitsa-2014 futbolchilari
Turkum:FC Gomel futbolchilari
Turkum:FC Kryvbas Kryvyi Rih futbolchilari
Turkum:FC Vitebsk futbolchilari
Turkum:FC Darida Minsk Raion futbolchilari
Turkum:FC Savit Mogilev futbolchilari
Turkum:FC DSK Gomel futbolchilari
Turkum:FC Lokomotiv Gomel futbolchilari
Turkum:Belarus Premyer-ligasi futbolchilari
Turkum:Ukraina Premyer-ligasi futbolchilari
Turkum:Belaruslik muhojir erkak futbolchilar
Turkum:Ukrainadagi muhojir erkak futbolchilar
Turkum:Rossiyadagi muhojir erkak futbolchilar
Turkum:Belaruslik futbol murabbiylar
Turkum:Belaruslik muhojir futbol murabbiylar
Turkum:Oʻzbekistondagi muhojir futbol murabbiylar